text: Ryanair åbner rute fra Billund til Budapest
  06 marts 2012 kl. 14.26
  Ryanair vil nu flyve fra Billund til Budapest. Den nye rute åbner den 16. maj med tre ugentlige afgange.
  Afgangene er på onsdage, fredage og søndage. Billetter til denne nye rute bliver sat til salg fra i morgen den 7. marts til en åbningspris på 169 kr. for en enkelt billet inklusiv skatter og afgifter.
  Ryanairs nye Billund-base åbner om to uger, den 22 marts med to Billund-baserede fly og nu 20 ruter. 
  Ryanair har nu sammenlagt offentliggjort seks nye sommerruter for 2012 fra Billund til Budapest (Ungarn), Carcassonne (Frankrig), Corfu (Grækenland), Krakow (Polen), Venedig (Italien) og Zadar (Kroatien). 
  Ryanair vil denne sommer sammenlagt flyve 20 ruter til og fra Billund og forventer 800.000 passagerer årligt.
  